b'\n_START_ARTICLE_\nDanko Jones\n_START_SECTION_\nDe f\xc3\xb8rste \xc3\xa5rene, 1996 - 2001\n_START_PARAGRAPH_\nDanko Jones ble dannet i 1996 og spilte de to f\xc3\xb8rste \xc3\xa5rene hovedsakelig i det nord\xc3\xb8stlige USA og Canada. I denne perioden var gruppa oppvarmingsgruppa for blant andre The New Bomb Turks, Nashville Pussy, Blonde Redhead, The Make-Up, The Dirtbombs, The Chrome Cranks og The Demolition Doll Rods._NEWLINE_Opprinnelig ville ikke gruppa gi ut noen egne utgivelser, men ville heller at ryktene om gruppas gode konsertrykte skulle spres via jungeltelegrafen._NEWLINE_I 1998, ga gruppa derimot ut en selvtittulert EP med seks l\xc3\xa5ter. I 1999 ga de deretter ut My Love Is Bold E.P. og ble ble kjent i Canada for singlen \xc2\xabBounce\xc2\xbb. De ble nominert for en Juno Award i 2000 for \xc2\xabBest Alternative Album\xc2\xbb._NEWLINE_I 2001 ga Bad Taste Records ut en samling av gruppas tidlige innspillinger, demoer og b-sider som I\'m Alive and On Fire. Gruppa dro deretter ut p\xc3\xa5 en fem ukers Europa-turn\xc3\xa9 for \xc3\xa5 promotere utgivelsen. Turn\xc3\xa9en gikk blant annet innom Roskildefestivalen i Danmark og Hultsfredsfestivalen i Sverige. P\xc3\xa5 slutten av \xc3\xa5ret hadde gruppa allerede v\xc3\xa6rt to ganger til i Europa, mest som oppvarmere for Backyard Babies.\n_START_SECTION_\n2002: Born A Lion\n_START_PARAGRAPH_\nI 2002 ga bruppa ut sitt f\xc3\xb8rste album, Born A Lion, produsert av ill Bell og utgitt p\xc3\xa5 Bad Taste Records i Europa og Universal i Canada. Danko Jones la ut p\xc3\xa5 to kanadiske turneer og turnerte i Europa for \xc3\xa5 promotere albumet. De var ogs\xc3\xa5 innom Roskilde og Hultsfred p\xc3\xa5 nyttm i tillegg til Pukkelpop i Belgia og The Lowlands festival i Nederland. De var ogs\xc3\xa5 med p\xc3\xa5 The Rolling Stoness "40 Licks" World tour kick-off show p\xc3\xa5 Palais Royale i Toronto, Canada 16. august 2002.\n_START_SECTION_\n2003: We Sweat Blood\n_START_PARAGRAPH_\nI 2003 kom platen We Sweat Blood, og med den gikk gruppen i en tyngre hard-rock retning. Gruppa dro ogs\xc3\xa5 ut n\xc3\xa5 flere turn\xc3\xa8r i Europa og Japan. Turn\xc3\xa9ene varte ut resten av 2003 og godt inn i 2004, de spilte i tillegg p\xc3\xa5 festivalene Rock Am Ring og Rock Im Park i Tyskland; og Download, Leeds og Reading festivalene i England.\n_START_SECTION_\n2005-2006: Sleep Is The Enemy\n_START_PARAGRAPH_\nTidlig i 2005 begynte bandet \xc3\xa5 spille inn oppf\xc3\xb8lgeren til albumet We Sweat Blood, men albumet ble utsatt p\xc3\xa5 grunn av flere konserter i blant annet Nederland, Tyskland og S\xc3\xb8r-Afrika. I april ga det amerikanske plateselskapet Razor & Tie, ut We Sweat Blood og gruppa dro p\xc3\xa5 turn\xc3\xa9 til USA for \xc3\xa5 promotere utgivelsen._NEWLINE_Sommeren og h\xc3\xb8sten 2005 hadde gruppa turn\xc3\xa9rt i USA ned to av singlene fra We Sweat Blood\' ("Lovercall" and "Forget My Name"). De var ogs\xc3\xa5 p\xc3\xa5 turn\xc3\xa9 med Flogging Molly, Our Lady Peace, The Supersuckers og The (International) Noise Conspiracy. F\xc3\xb8r albumet Sleep Is The Enemy  kom ut sluttet trommeslageren Damon Richardson i bandet. Han ble erstattet av Dan Cornelius._NEWLINE_I januar og februar 2006, p\xc3\xa5 det nye canadiske plateselskepet Aquarius Records, la gruppe ut p\xc3\xa5 sin f\xc3\xb8rste Canada-turn\xc3\xa9 p\xc3\xa5 fire \xc3\xa5r, som oppvarmingsgruppe for Nickelback. Gruppa ga endelig ut albumet Sleep Is The Enemy i februar 2006._NEWLINE_Sommeren 2006 spilte de p\xc3\xa5 mange festivaler i Europa , blant dem Rock Am Ring, Rock Im Park og With Full Force i Tyskland. I oktober 2006, la gruppa ut p\xc3\xa5 en 2 ukers turn\xc3\xa9 i Norge sammen med ex-Kyuss frontfigur John Garcia som var med p\xc3\xa5 l\xc3\xa5ten \xc2\xabInvisible\xc2\xbb p\xc3\xa5 albumet Sleep Is The Enemy.\n_START_SECTION_\n2008: Never Too Loud\n_START_PARAGRAPH_\nI februar 2008 ga gruppa ut, albumet Never Too Loud, som ble fulgt opp med turn\xc3\xa9er i Canada og Europa. Bandet spilte igjen p\xc3\xa5 Rock Am Ring, Rock Im Park og With Full Force i Europa.\n_START_SECTION_\n2009: B-Sides\n_START_PARAGRAPH_\nFebruar 2009 kom B-Sides, en samling med ikke utgitte b-sider fra europeiske singler og ikke utgitte sanger fra 1996 til 2008. Den 24. februar 2009 la bandet ut p\xc3\xa5 en syv uker lang turne i Europa, som gikk gjennom Nederland, Danmark, Sverige, Norge, Finland, Tyskland, \xc3\x98sterrike, Sveits, Belgia, Frankrike og Storbritannia. En st\xc3\xb8rste hits samling ved navn This Is Danko Jones kom 7. april samme \xc3\xa5r ut men bare i Canada. Sommeren 2009 gikk med til spillejobber p\xc3\xa5 festivaler.\n_START_SECTION_\n2010: Below the Belt\n_START_PARAGRAPH_\nGruppas femte album Below The Belt ble gitt ut 11. mai 2010. Albumet har f\xc3\xa5tt god mottagelse i musikkpressen._NEWLINE_Nrk Lydverket titulerte Danko Jones som \xc2\xabLiten mann, store baller!\xc2\xbb'